23. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 461 της 1/8 Δεκ. 1987 (ΦΕΚ Α΄ 216) Οργανισμός του Ταμείου Επικουρικής Ασφάλισης Χημικών. Έχοντας υπόψη: 1.Τις διατάξεις: α)Της παρ. 5 του άρθρ. 24 του Νομ. 1558/1985 «Κυβέρνηση και Κυβερνητικά Όργανα» (ΦΕΚ 137/Α/85). β)Του Νομ. 1586/86 (ΦΕΚ 37Α/1.4.1986) και ιδιαιτέρως των άρθρ. 9 παρ. 10 και 24 παρ. 8. 2.Την 2389/87 Απόφαση του Πρωθυπουργού και Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ 81/Β/87). 3.Την αριθ. 447/1987 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Υγείας, Πρόνοιας και Κοινωνικών Ασφαλίσεων και Υφυπουργού Οικονομικών, αποφασίζουμε: Διάρθρωση Υπηρεσιών Άρθρ.1.-Οι υπηρεσίες του Ταμείου Επικουρικής Ασφάλισης Χημικών αποτελούν Διεύθυνση που συγκροτείται ως εξής: α)Τμήμα Ασφάλισης και Εσόδων β)Τμήμα Παροχών γ)Τμήμα Οικονομικού-Διοικητικού Αρμοδιότητες Διεύθυνσης Άρθρ.2.-Οι αρμοδιότητες της Διεύθυνσης ανάγονται στα παρακάτω θέματα, που κατανέμονται μεταξύ των Τμημάτων: α)Τμήμα Ασφαλιστέου και Εσόδων: Μέριμνα για την υπαγωγή στην ασφάλιση του Ταμείου παντός κατά νόμο ασφαλιστέου προσώπου. Την τήρηση Μητρώου και την ενημέρωση ατομικών καρτελών και φακέλων και μητρώων Εργοδοτών και ασφαλισμένων με τις πάσης φύσεως ασφαλιστικές μεταβολές αυτών. Επιμέλεια και ευθύνη της βεβαίωσης και είσπραξης των εσόδων του Ταμείου από ασφαλιστικές εισφορές, κοινωνικούς πόρους, προσόδους ακινήτου περιουσίας και προσθέτων τελών σύμφωνα με τις κείμενες διατάξεις και λήψη παντός αναγκαστικού μέτρου για την είσπραξη καθυστερουμένων εισφορών. β)Τμήμα Παροχών: Επιμέλεια της απονομής και χορήγησης των παροχών στους δικαιούχους, σύμφωνα με τις διατάξεις του Καταστατικού του Ταμείου, ύστερα από έλεγχο των υποβαλλομένων δικαιολογητικών. Ταμείο Επικουρικής Ασφαλίσεως Χημικών(ΤΕΑΧ) 39.Η.ζ.22-23 Μέριμνα για την τήρηση και ενημέρωση του Μητρώου και των ευρετηρίων των συνταξιούχων καθώς και των ατομικών φακέλλων με τα δικαιολογητικά στοιχεία. Μέριμνα για την εκκαθάριση των αλληλόχρεων λογαριασμών του Νομ. 4202/61 και λοιπών διατάξεων. γ)Τμήμα Οικονομικού-Διοικητικού: Τήρηση και ενημέρωση των λογιστικών βιβλίων του Ταμείου και γενικά η ενέργεια της λογιστικής υπηρεσίας του Ταμείου, σύμφωνα με τις κείμενες διατάξεις. Κατάρτιση του προϋπολογισμού των εσόδων και εξόδων του Ταμείου και του ετήσιου ισολογισμού και απολογισμού. Φύλαξη των δικαιολογητικών της οικονομικής κίνησης και των λογιστικών ταμειακών ή συμψηφιστικών εγγράφων. Μέριμνα για την είσπραξη των εσόδων και των πληρωμών των πάσης φύσεως δαπανών και παροχών αυτού. Μέριμνα για τη χορήγηση δανείων και παρακολούθηση των ατομικών μερίδων των δανειοληπτών. Διαχείριση κάθε δαπάνης καθώς και εκκαθάριση αποδοχών και γενικά αποζημιώσεων προσωπικού. Μέριμνα για την προμήθεια κάθε μηχανήματος, υλικού, εφοδίου ή άλλου περιουσιακού στοιχείου της υπηρεσίας καθώς και τη στέγασή της. Χειρισμός όλων των θεμάτων υπηρεσιακής κατάστασης του προσωπικού του Ταμείου. Διακίνηση της αλληλογραφίας. Τήρηση πρωτοκόλλου και γενικού αρχείου. Αναπαραγωγή πάσης φύσεως εγγράφων. Τήρηση στατιστικών στοιχείων του Ταμείου. Μέριμνα για τη σύσταση πάγιας προκαταβολής χαρτοσήμου και λοιπών ενσήμων καθώς και εντύπων υπευθύνων δηλώσεων, για την εξυπηρέτηση των πολιτών. Μέριμνα για τη φύλαξη και τον καθαρισμό του καταστήματος της υπηρεσίας. Μέριμνα για την κατάρτιση και την εφαρμογή των προγραμμάτων εκπαίδευσης προσωπικού στα πλαίσια της ισχύουσας κάθε φορά νομοθεσίας. Διάρθρωση θέσεων Άρθρ.3.-(Καταργήθηκε από το άρθρ. 3 Π.Δ. 421/17-30 Αυγ. 1988 (ΦΕΚ Α΄ 195), κατωτ. αριθ. 25. Προϊστάμενοι Υπηρεσιών Άρθρ.4.-Στη Διεύθυνση προΐσταται υπάλληλος του Κλάδου ΠΕ Διοικητικού-Οικονομικού, ή του Κλάδου ΤΕ Διοικητικού-Λογιστικού ο οποίος υπογράφει: α)Κάθε έγγραφο του Ταμείου. β)Με τον πρόεδρο δε του Δ.Σ. και τον Προϊστάμενο του Τμήματος Οικονομικού Διοικητικού τις επιταγές, τις χρηματικές εντολές και γενικά τα έγγραφα ανάληψης αξιών και τίτλων. Εισηγείται δε στο Δ.Σ. του Ταμείου όλα τα θέματα προς συζήτηση και μεριμνά για την εκτέλεση των αποφάσεων του Διοικητικού Συμβουλίου. (Αντί για τη σελ. 434,09(α) Σελ. 434,09(β) Τεύχος ΙΑ-4-1 Σελ. 29 2.Στα τμήματα προΐστανται υπάλληλοι του Κλάδου ΠΕ Διοικητικού-Οικονομικού ή του κλάδου ΤΕ Διοικητικού-Λογιστικού ή του κλάδου ΔΕ Διοικητικού Λογιστικού. Κατάταξη Προσωπικού Άρθρ.5.-Οι υπάλληλοι του Ταμείου Επικουρικής Ασφάλισης Χημικών που υπηρετούν κατά την έναρξη ισχύος του δ/τος αυτού κατατάσσονται σε κλάδους ως εξής: α)Στον Κλάδο ΠΕ Διοικητικό-Οικονομικό οι υπάλληλοι του κλάδου ΠΕ Διοικητικού-Οικονομικού. β)Στον Κλάδο ΔΕ Διοικητικό-Λογιστικό οι υπάλληλοι του Κλάδου ΔΕ Διοικητικού-Λογιστικού. γ)Στον κλάδο ΥΕ Βοηθητικού Προσωπικού οι υπάλληλοι του κλάδου ΥΕ Βοηθητικού Προσωπικού. δ)Στον κλάδο ΥΕ προσωπικού καθαριότητας οι υπάλληλοι του κλάδου ΥΕ Προσωπικού Καθαριότητας. Καταργούμενες διατάξεις Άρθρ.6.-Από τη δημοσίευση του παρόντος καταργούνται οι διατάξεις του Π.Δ. 1111/77 (ΦΕΚ 359/Α/77), του Π.Δ. 116/85 (ΦΕΚ 34/Α/85), η Φ. 114/175/1987 κοινή Υπουργική Απόφαση των Υπουργών Προεδρίας της Κυβέρνησης και Υγείας Πρόνοιας και Κοινωνικών Ασφαλίσεων (ΦΕΚ 408/Β/87) καθώς και οι λοιπές διατάξεις που αφορούν θέματα που ρυθμίζονται από τις διατάξεις του παρόντος. 24. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. 114/3025 της 29/31 Δεκ. 1987 (ΦΕΚ Β΄ 783) Αναπροσαρμογή των παρεχομένων από το Ταμείο Επικουρικής Ασφάλισης Χημικών, συντάξεων. Οι παρεχόμενες από το Ταμείο επικουρικής Ασφαλίσεως Χημικών συντάξεις αναπροσαρμόζονται από 1.1.87, σύμφωνα με τη Συλλογική Σύμβαση Εργασίας των Επιστημόνων Χημικών Βιομηχανίας ολόκληρης της χώρας, που έχει υπογραφεί στις 7.7.87 και ισχύει από 1.1.87. Σελ. 434,10(β) Τεύχος ΙΑ-4-1 Σελ. 30 39.Η.ζ.24 Ταμείο Επικουρικής Ασφαλίσεως Χημικών(ΤΕΑΧ) 